Karl Marxin julistus
»Mikä tätä elämää hallitsee,
 mikä mahtaa se laki olla?
 Miks’ ankara, julma on kohtalo
 vaikka kaikkensa, kaikkensa koittaa?
 Miks’ pettää toive ja kilpailussa
 ei tahto parahin voittoon vie, –
 sata sortuu, yksi voittajaks’ jää, –
 mikä laki tätä eloa hallitsee?»
 Näin kysyi orjat ne mielessään,
 ei ongelma selviä lainkaan.

 – Mut miesi, hän ystävä köyhien
 tuot’ yltyvi tutkimahan.
 Hän järjestelmässä vääryyttä
 ja sorron syitä näki
 ja mies, Karl Marx kävi lausumaan
 kapitalismille tuomiota.
 Hän julisti: köyhät te yhtykää,
 te miljonat joka maassa
 ja nouskaa liittonne voimalla
 te voitatte oikeuden!

 Työmiehet kaikissa kansoissa
 alas harteilta kahlehet luokaa,
 ja ihmisyys lippuunne piirtäkää,
 vapaa kilpailu maahan se lyökää!